Boeing E-3 Sentry

Boeing E-3 Sentry on Boeing 707 -runkoon rakennettu AWACS-tutkakone. Tämä nimenomainen konetyyppi on käytännössä AWACSin synonyymi, vaikka vastaavanlaisia koneita on muitakin.

Kone lensi ensilentonsa 1975, ja vuoteen 1991 mennessä niitä valmistui 68 kappaletta. Suurin osa on Yhdysvaltain ilmavoimen käytössä. Muita merkittäviä käyttäjiä ovat Nato, Britannian Kuninkaalliset ilmavoimat, Saudi-Arabia ja Ranskan ilmavoimat.

Vain muutamia E-3-koneita on menetetty onnettomuuksissa, mm. Alaskan Anchoragen Elmendorfin tukikohdasta noussut kone, joka 22. syyskuuta 1995 putosi heti nousun jälkeen, jolloin koko 24-henkinen miehistö menehtyi. Onnettomuuden syynä olivat kanadanhanhet, joita joutui koneen vasemmanpuoleisiin moottoreihin nousun yhteydessä.

Vastaava konetyyppi on neuvostoliittolainen/venäläinen Berijev A-50.

Tulevaisuus
Koska B707 ei ole enää tuotannossa, on tulevat koneet rakennettava eri pohjalle. Japanin itsepuolustusvoimat ovat rakentaneet muutamia E-3-tutkatekniikkaan perustuvia koneita uudemman Boeing 767:n runkoon.

Yhdysvallat, Iso-Britannia ja Nato korvaavat E-3:n Boeing 737:n rungolle perustuvalla E-7 Wedgetaililla 2020-luvulla.

Ominaisuudet
pienoiskuva|E-3 Sentryn ohjaamo
pienoiskuva|E-3 Sentryn järjestelmäoperaattori
Yleistiedot

 Miehistö: 
 Lentohenkilöstö: 4, (2 vuorossa, 2 levossa)
 Tutkahenkilöstö: Mission crew:13-19
Pituus: 46,61 m
Kärkiväli: 44,42 m
Korkeus: 12,6 m
Siipipinta-ala: 283,4 m²
Tyhjäpaino: 73 480 kg
Norm. kuormapaino: 147 400 kg
Suurin lentoonlähtöpaino: 156 000 kg
Moottorit
 4× Pratt and Whitney TF33-PW-100A turbofan, 93 kN kukin (Nato/US)
 4× CFM International CFM56 turbofan, 107 kN kukin (Muut)

Suorituskyky

Suurin nopeus: 855 km/h)
Lentomatka ilman välitankkausta: 
7 400 km (8 h) (Nato/US)
9 300 km (10 h)(Muut) (ei ilmatankkausmahdollisuutta.)
Lentokorkeus: n. 9 000 m

E-3 Sentry
Luokka:Yhdysvaltalaiset tiedustelukoneet
Luokka:1970-luvun tiedustelukoneet